
بسم الله الرحمن الرحيم، وبه نستعين، وصلى الله على محمد وآله الطيبين الطاهرين.
وصل كلامنا إلى كلام المحشي؛ ثم إن المصنف التفتازاني لم يتعرض لبيان شرائط الشكل الرابع بحسب الجهة؛ لأن هو حقيقة تكلم عن شرائط الشكل الرابع بحسب الكيف والكم، وسكت عن الجهة –الموجهات نقصد بها–، قال: شنو السبب؟ قال: لقلة الاعتداد، يعني أصحاب الاستدلال عندهم اهتمام ولا يعتنون، وقلة اهتمام بالموجهات في الشكل الرابع، يعني اعتنائهم قليل بها، واحنا سابقا قلنا الموجهات استخدامها ليس كثيرا في الاستدلالات، فلهذا لم يصرفوا من عمرهم شيئا فيها، بل ذكرنا سابقا أن بعضهم أسقطها عن الاعتبار، كما قلنا مثل المعلم الثاني الفارابي، مثل الرئيس ابن سينا والإمام الغزالي في بعض مصنفاتهم أسقطوه عن الاعتبار الشكل الرابع، أصلا لم يذكروه، فضلا عن ذكر شرائطه من باب الموجهات، فأسقطوه لقلة الاعتناء به، وخصوصا أن الشكل الرابع قلنا ايش به؟ بعيد عن مقتضى الطبع فاستخدامه قليل، لهذا قال: لقلة الاعتداد، أي الاعتناء بهذا الشكل، أي الشكل الرابع، لكمال بعده، يعني لشدة بعده عن الطبع، لأنه كما قلنا هو بعيد عن مقتضى الطبع الذي ينتقل من الأصغر للأوسط ومن الأوسط للكبرى ويثبت حكم الأكبر لمن؟ لحكم الأصغر.
ولم يتعرض أيضا –من هو المصنف– لنتائج الاختلاطات؛ اختلاطات يقصد بخلط الموجهات بعضها مع بعض؛ لأن أنتم تعرفون الموجهات المعتبرة عند المناطقة خمس عشرة موجهة، وهذه إذا اختلطت بعضها مع بعض، يعني خمس عشرة في الصغرى وخمس عشرة في الكبرى، فإذا ضربنا خمس عشرة في خمس عشرة راح ينتج لنا عدد مئتين وخمس وعشرين. زين، هاي مئتين وخمس وعشرين نضربها في المحصورات ايش قد؟ الأربعة؛ هذا معناه أنه راح يصير عندنا عدد كبير، اختلاط الموجهات بعضها مع بعض، فلهذا لم يتعرض أيضا لنتائج الاختلاطات، يعني خلط الموجهات بعضها مع بعض في الصغرى والكبرى ثم ضربها في المحصورات الأربعة الحاصله، يعني النتائج هاي تحصل من الموجهات في شيء من الأشكال الأربعة؛ يعني عندنا محصورات أربعة، عندنا خمس عشرة موجهة في الصغرى وخمس عشرة موجهة في الكبرى، حاصل ضربها مئتان وخمس وعشرون، ثم بعدين المئتان وخمس وعشرون نضربها في محصورات أربعة، ثم هاي المحصورات الأربعة والنتائج تشكلها على أربعة أشكال، راح يطول المقام وتكثر الموجهات والقضايا لطول الكلام فيها، فستصبح الكلام فيها كثيرا، فلهذا أعرض عنها المصنف وتبعه المحشي كذلك أعرض عنها، ولكن الذي يريد يطلع عليها لا بأس أن يراجع الكتب والشروح المطولات، مثل شرح المطالع للقطب الرازي، والإشارات والتنبيهات –عليكم السلام ورحمة الله– لابن سينا، أساس الاقتباس، كتاب أساس الاقتباس للطوسي، هناك ذكروا بينوا ذكر الموجهات على نحو شنو؟ التفصيل، أو نوع من الاطلاع، لكن نحن ننصح الطالب ما يصرف عمره فيها؛ لأن فائدتها شنو؟ قليلة، لهذا بعض المحشين يقول: لعَمري صرف الوقت فيها إتلاف للعمر فيما لا يعنيه، يعني طالب قلّة الفائدة به، خو يروح يبحث عن أشياء أهم، لهذا المحشي ذكرها تبعا لمن؟ تبعا للمصنف.
شروط الشكل الرابع وأقسامه
كلامنا عن شروط الشكل الرابع، الآن الكلام فعلا في ضروب الشكل الرابع، قال الماتن: لينتج، يعني الضروب المنتجة من الشكل الرابع: الموجبة الكلية مع الأربع؛ يعني عندنا موجبة كلية راح تقترن ويا أربع كبريات، الأربع مقصودة الكبريات، شنو هن الأربع الكبريات؟ الموجبة الكلية ويا الموجبة الجزئية، والسالبة الكلية، وكذلك السالبه الجزئية، هذني أربع كبريات، هذا معناه أنه إذا الموجبة الكلية راح تقترن أربع مرات ويا أربع كبريات، فايش تصير؟ موجبة كلية ويا موجبة كلية، موجبة كلية ويا موجبة جزئية، موجبة كلية ويا سالبة كلية، موجبة كلية ويا سالبة جزئية، هاي ايش قد تحصل أنه؟ أربعة ضروب، أربعة ضروب صغراها كلها شنو؟ موجبة كلية، وكبراها أربع كبريات: تارة الموجبة الكلية، وسالبة جزئية، وسالبة كلية، وموجبة جزئية، واضح إن شاء الله؟ هاي أربعة ضروب.
قال: والجزئية مع السالبة الكلية، يقصد الموجبة الجزئية ويا السالبة الكلية، هذا أيضا راح يحقق لنا ضربا، ضربا من الموجبة الجزئية مع السالبة الكلية. لا بأس احنا نشير إلى أرقام الضروب وإن كانت سوف تاتينا؛ احنا مو قلنا موجبة كلية تقترن ويا أربعة، راح نعطيكم أرقامهم: الموجبة الكلية ويا الموجبة الكلية هذا الضرب الأول، الموجبة الكلية ويا الموجبة الجزئية هذا الضرب الثاني، الموجبة الكلية ويا السالبة الكلية هذا الضرب الرابع، الموجبة الكلية ويا السالبة الجزئية هذا يا ضرب؟ الضرب السابع.
أعيدكم إياهن، أول مرة راح نتكلم عن اقتران الموجبة الكلية؛ لأن خاف واحد يسألك يقول لك: شلون تطلع لي الضروب من كلام الماتن؟ أريدك تطلع لي إياه من كلام الماتن مو من كلام الشارع. شلون تطلع لي إياه من الضروب؟ تطلع لي الضروب الثمانية مال الشكل الرابع من كلام الماتن، تقول له قوله: (لينتج الموجبة الكلية مع الأربع) هذا يطلع لنا أربع ضروب. نعيدهن: الموجبة الكلية ويا الموجبة الكلية الضرب الأول، الموجبة الكلية ويا الموجبة الجزئية الضرب الثاني، الموجبة الكلية ويا السالبة الكلية الضرب الرابع، والموجبة الكلية ويا السالبة الجزئية الضرب السابع، هاي أربعة ضروب.
ثم قال: والجزئية مع السالبة الكلية، يقصد الموجبة الجزئية ويا السالبة الكلية، هذا أيضا ضرب، هذا يسموه الضرب الخامس، هذا يسموه الضرب الخامس.
ثم قال: والسالبتان، يقصد السالبتان السالبة الكلية والسالبة الجزئية، هاتان كلاهما تقترنان مع الموجبة الكلية، يعني ايش يحصل عندنا؟ يحصل عندنا سالبة كلية ويا موجبة كلية، هذا الضرب الثالث، ويحصل عندنا سالبة جزئية ويا موجبة كلية، هذا الضرب السادس. أعيد لكم إياهن: السالبتان هما السالبة الكلية والسالبة الجزئية، كلاهما يقترن ويا الموجبة الكلية، فيحصل لنا ضربان: أولاهما السالبة الكلية ويا الموجبة الكلية هذا الضرب الثالث، والسالبة الجزئية ويا الموجبة الكلية هذا الضرب السادس. هاي لحد الان كم ضرب صار عندنا؟ صارن سبعة.
بقي لنا ضرب واحد، الضرب الواحد قال: وكليتها، يعني يقصد كلية هذا الضمير هاء راجع للموجبة، وكليتها يعني كلية الموجبة، يعني الموجبة الكلية مع الموجبة، يعني يقصد مع الموجبة الجزئية، هذا الضرب الثامن والأخير، اللي هو الموجبة الكلية ويا الموجبة الجزئية. هذا كم ضرب صار؟ صار ثمان ضروب. فخاف سائل يسالك يقول لك: شلون تطلع لي الضروب من كلام الماتن؟ هاي طريقة باستخراجهن، وإن كان المحشي راح يفصل.
قال: الجزئية مع الموجبة الجزئية، ثم قال: جزئية موجبة، النتائج التي ستخرج من هذه الظروف، تخرج منها ما هو موجبة جزئية، طبعا وين يخرج؟ بالضربان الأولان، موجبة جزئية راح تخرج بالضربان الأول. ثم قال: إن لم يكن سلب، يعني إذا لم يكن هناك سلب في المقدمتين؛ وإلا، إذا كان هناك سلب في المقدمتين، وإلا –مع وجود السلب في المقدمتين– فسالبة، يعني النتيجة ستكون سالبة، طبعا سواء كانت كلية كما في الضرب الثالث بسالبة كلية، أو كان كل هذه النتائج سالبة جزئية كما في باقي الضروب التي هي من الرابع للثامن كلها تنتج شنو؟ سالبة جزئية.
هذا يعني أن الضرب الأول والثاني ايش راح ينتج؟ موجبة جزئية، والضرب الثالث سالبة كلية، ومن الضرب الرابع للضرب الثامن كلها ايش تنتج؟ سالبة جزئية، واضح؟ هذا بيان الضروب في كلام الماتن.
بيان الضروب والنتائج في كلام المحشي
أما بيانها في كلام المحشي، قال: أما قوله لينتج الظروف المنتجة، قوله لينتج الموجبة، يقصد الظروف المنتجة في هذا الشكل، أي الشكل الرابع، بحسب أحد الشرطين السابقين؛ لأن قلنا احنا تنوع الضروب يأتي بسبب شنو؟ الشروط، فكلمة تنوع الشروط تتنوع الضروب. الشرطين السابقين ذكرناهم إذا تذكرون في الدرس السابق، إيجاب المقدمتين مع كلية الصغرى، اختلاف المقدمتين في ثانيا اختلاف المقدمتين في الكيف لكن مع شنو؟ كلية إحداهما. هذا إذا تذكرون ذكرناه، ذان الشرطين إذا راعيناهن –طبعا قلنا هاي على أي صياغة؟ صياغة المناطقة المتأخرين– فينتج لنا ثمان ضروب.
فخاف واحد يسالك يقول لك: شو أنتوا بالحاشية درستم ثمان ضروب للشكل الرابع، وبمنطق المظفر درستم خمس ضروب للشكل الرابع، مو اكو فرق؟ يقول له: نعم، لأن صياغة المظفر على صياغة مشهور القدماء من المناطقة، وصياغة أبو الحاشية تبعا لماتن التفتازاني على صياغة مشهور المتأخرين، واثنيناتهم يتفقون في بعض الضروب التي هي الخَمْسة ويفترقون في زيادة ايش قد؟ ثلاثة ضروب. فانتبه لهذا.
ثم قال: ثمانية ضروب، حاصلها مع ضم الصغرى الموجبة، يعني ايش يقصد؟ الموجبة الكلية، يعني في الصغرى تاتينا موجبة كلية مع الكبريات الأربعة؛ بينا الكبريات الأربعة، قلنا إن الموجبة الكلية ويا الموجبة الجزئية، والسالبة الكلية ويا السالبة الجزئية، طبعا راح نكتبها احنا بالتفصيل، نكتبها بالتفصيل إن شاء الله.
والصغرى الموجبة الجزئية، يعني نضع صغرى موجبة جزئية، مو صغرى موجبة جزئية مع الكبرى السالبة الكلية، يعني موجبة جزئية يقصد ويا سالبة كلية، طبعا هذا راح يأتينا، هذا الضرب الخامس.
ثم قال: لحد الآن ايش صار عندنا كم ضرب؟ خمسة.
وضم الصغريين السالبتين الكلية والجزئية، يعني يقصد بالصغرى عندنا سالبة كلية وسالبة جزئية، اثنيناتهن يقترن ويا الموجبة الكلية، فيحصل لنا ضربين: أولاهم سالبة كلية ويا موجبة كلية هذا قلنا يا ضرب؟ الثالث إذا تذكرون، والسالبة الجزئية ويا الموجبة الكلية هذا اللي قلنا عليه يا ضرب؟ الضرب السادس.
وضم كليتها، قلنا كليتها الهاء لعلها ما تراجع على الموجبة، يعني كلية الموجبة، أي الصغرى السالبة الكلية مع الكبرى الموجبة الجزئية، هذا يعني يقصد سالبة كلية، طبعا هذا وكليتها، يعني يقصد السالبة الكلية، وضم كليتها الصغرى السالبة الكلية مع الكبرى الموجبة الجزئية، يعني يوفر لنا سالبة كلية مع موجبة جزئية، هذا الضرب الثامن والأخير.
قال: الآن هاي كلام شنو؟ كلام المحشي لحد الآن يتكلم عن اقتران الصغرى مع الكبرى، بس ما بين لنا النتائج. الآن راح يتكلم عن النتائج مال هاي الضروب.
قال: فالأولان، من هم الأولان؟ الموجبة الكلية ويا الموجبة الكلية، والموجبة الكلية ويا الموجبة الجزئية، الضرب الأول والثاني. نعم –تفضلوا، نعم– يصير لا، يصير سالبة كلية ويا موجبة جزئية، هذا الضرب الثامن، يصير سالبة كلية ويا موجبة جزئية، نعم. هذا السالبة الكلية ويا موجبة جزئية، نعم. هذا السالبة الكلية ويا موجبة جزئية؟ الضرب الثامن هذا، الضرب الضرب الثالث سالبة كلية وموجبة كلية، سالبة كلية وموجبة كلية.
الآن قال: فالأولان، من هم الأولان؟ الموجب الكلية والموجبة الكلية، والموجبة الكلية والموجبة الجزئية، فالأولان من هذه الضروب وهما المؤلفان من موجبتين كليتين، والمؤلف من موجبة كلية صغرى –هاي اللي هسه ذكرناها– وموجبة جزئية كبرى، ينتجان موجبة جزئية. الضرب الأول اللي من موجبة كلية وموجبة كلية ينتج موجبة جزئية، والضرب الثاني الموجبة الكلية والموجبة الجزئية ينتج موجبة جزئية. الضرب الأول والثاني ذني اثنيناتهن شنو؟ ينتجن موجبة جزئية.
والبواقي، يعني يقصد من الضرب الثالث للضرب الثامن المشتمل على السلب، تنتج سالبة جزئية، يعني النتيجة تتبعها حسب المقدمات، كل ماكو سلب ينتج سلم، وإذا كان اكو جزئي فالنتيجة أيضا تكون شنو؟ جزئية، فاذا اكو بالمقدمات سالبة جزئية فالنتيجة أيضا تكون سالبة جزئية إلا الضرب الثالث؛ ليش؟ لأن الضرب الثالث متكون من سالبة كلية مع موجبة كلية راح ينتج لنا سالبة كلية، واضح؟
قال: مع جميعها إلا في ضرب واحد وهو المركب –طبعا يا ضرب؟ اكتب عليها الضرب الثالث حتى نعرفه– هو المركب من صغرى سالبة كلية وكبرى موجبة كلية، فينتج سالبة كلية، يعني سالبة كلية بالصغرى وهي موجبة كلية بالكبرى، ينتج سالبة كلية. هذا معناه أنه إذا اردت تحفظ الضروب مال الشكل الثمانية من حيث النتائج، راسا تحفظ أن الضرب الأول والثاني موجبة جزئيا، الضرب الثالث سالبة كلية، من الضرب الرابع للثامن كله سالبة جزئية، كله شنو؟ سالبة جزئية. احنا طبعا راح نكتبها الآن بالتفصيل.
توجيه عبارة المصنف ودفع التوهم
لكن الآن المحشي قبل لا نفصلهن تبعا لكلام المحشي، المحشي يقول: عبارة المصنف التفتازاني فيها شيء من التسامح؛ لأن فيها شيء من التوهم. لماذا؟ إذا ترجعون للمتن، رجعوا يا مشايخنا للمتن، شوف ايش قال؟ قال: (المتن قال: الجزئية جزئية موجبة إن لم يكن سلب)، نعيدها، ارجعوا للمتن، قال: (جزء الجزئية)، لان هو ماذا قال؟ (وكليتها مع الموجبة انتهينا انتهينا)، هاي الآن خلي فارزة هنا، خلي فارزة، (والموجبات الجزئية)، الآن يريد يبدي يعطي النتائج، قال: (النتائج جزئية موجبة إن لم يكن سلب).
هنا قد يأتي متوهم يقول: هذا (إن لم يكن سلب) قيد، قيد (إن لم يكن سلب) راجع عل من؟ راجع على الأقرب فقط، موجبة، لو راجع على مجموع الجزئية الموجبة؟ اكو احتمالين. احنا عادة القيود نرجعها لمن؟ للأقرب، صحيح؟ بس ترى هاي مو دائما، أحيانا يكون الرجوع للمركب الموجود من الأقرب، فهناك احتمالان:
الاحتمال الأول: (إن لم يكن سلب) أما راجع إلى فقط الموجبة.
والاحتمال الثاني: (إن لم يكن سلب) راجع إلى مجموع الجزئية، جزئية موجبة، جزئية موجبة.
هذا شنو الفرق؟ أنه قد يأتي متوهم ويقول إنه في عبارة المصنف، المصنف تسامح؛ ليش؟ لأنه قد يتوهم شخص ما سوى الأولين –الأولين خرجناهن، نتيجتهن دائما شنو؟ موجبة جزئية، وارتاحينا منهن، بعد ما عندنا كلام– كلامنا (إن لم يكن سلبٌ)، (إن لم يكن شنو؟ سلبٌ)، هذا شلون؟ ما سوى الأولين من هذا الضروب ينتج السلب الجزئي، يعني إذا قلنا (إن لم يكن سلب) بس قيد للموجبة، تدري شنو يعني المعنى؟ يعني المعنى أن النتائج التي ستظهر في الظروف كلها ترى سالبة جزئية من الضرب الثالث للضرب الثامن، هذا ترى المعنى.
أعيده: إذا رجعنا قيد (إن لم يكن سلب) إلى فقط قوله (موجبة)، هذا معناه أن الضروب في إنتاجها كله سالبة جزئية من الضرب الثالث للضرب الثامن، وهذا غير صحيح؛ لماذا؟ لأن احنا عندنا الضرب الثالث النتيجه مالته شنو؟ سالبة كلية، أحسنتم، مو سالبة جزئية.
بخلاف ما لو رجعنا (إن لم يكن سلب) كله قيد راجع إلى مجموع قوله (جزئية موجبة)، فإنها فإن المعنى راح يكون أن الضروب إنتاجها يكون سالبة جزئية عندما يكون في مقدماتها سالبة جزئية، وتكون سالبة إن لم يكن في مقدماتها سالبة جزئية، كما لو كانت موجودة فيها سالبة كلية كما في وين؟ في الضرب الثالث؛ فمعناه أن الضروب راح تكون إنتاجها كلها سالب، سواء كانت كلية كما في الضرب الثالث، أو جزئية من الضرب الرابع للضرب الثامن.
شوي هذا المطلب دقيق، لا بأس نعيده، راح نعيده مرة أخرى حتى يترسخ في الذهن. إحنا المصنف شو يقول؟ يقول: (جزئية موجبة إن لم يكن سلب). سؤال: هذا قيد، طبعا هذا الكلام يبين لإنتاج الضروب. نسأل سؤال: هذا قيد (إن لم يكن سلب)، هل راجع إلى كلمة (موجبة) فقط؟ أو راجع إلى كلمة (جزئية موجبة)، يعني القيد هل راجع للأقرب المفرد لو راجع للأقرب المركب من قوله (جزئية موجبة)؟
يأتي سائل يقول: شنو الفرق؟ يقول: اكو فرق؛ لأن إذا قيد (إن لم يكن سلب) راجع فقط للموجبة، هذا معناه أنه ما سوى الضربين الأولين المنتج الموجبة الجزئية، جميع الظروف سوف تنتج السالبة الجزئية، وإذا قلت إنه هذا قيد (إن لم يكن سلب) راجع للمجموع المركب (جزئية موجبة)، هذا معناه أن جميع الظروف ما عدا الأولين إنتاجها سلب، سواء كان كليا أو جزئيا، وكلي موجود وين؟ بالضرب الثالث، أو الجزء الموجود من الضرب الرابع للضرب الثامن؛ فاكو فرق، فاكو فرق بين الأمرين.
فلهذا المصنف قال، المحشي قال: قال إن عبارة المصنف بها شوية تسامح؛ لأنه قد يأتي متوهم ويرجع قيد (إن لم يكن سلب) للموجبة، فيفهم أن ما عدا الأولين المنتج للموجبة الجزئية تكون الظروف كلها منتجة للسلب الجزئي من الضرب الثالث للضرب الثامن، وهذا غير صحيح؛ لأن الضرب الثالث إنتاجه شنو؟ سالبة كلية مو سالبة جزئية.
لهذا ايش قال المحشي؟ قال: الأولى، الأولى هكذا يعبر، قال: الأولى يقدم لفظ (موجبة) على (جزئية)، يعني بدل ما يقول بدل ما يقول (جزئية موجبة) يقول (موجبة جزئية)، (موجبة جزئية)، الأفضل هكذا، الأفضل هكذا؛ حتى شو يصير؟ حتى يصير قيد (إن لم يكن سلب) راجع علماً؟ راجع إلى (جزئية موجبة)، يعني يقصد هذا، يقصد هذا المعنى: إنه ما عدا الأولين المنتج للموجب الجزئية، فالنتيجة تكون سالبة تبعا للمقدمات، ويمكن المقدمات تكون بها جزئية فتكون سالبة جزئية، ويمكن أن تكون بها سالبة كلية فالمقدمة تكون سالبة كلية.
تفضل.
– موجبة جزئية عاد راجع السالبة على الجزئية وتكون كلام هذا.
– أيوه، أحسنتم، أي نعم. فهو ماذا قال المحشي؟ قال: (جزئية موجبة)، فبدال ما يقول (جزئية موجبة) كان الأولى يقول: (موجبة جزئية). راجع سلب على ايش؟ أحسنتم؛ حتى قيد (إن لم يكن سلب) راجع لكلا المقدمتين مو راجع لخصوص الجزئية؛ لأن إذا راجع لخصوص الجزئية معناها كل الضروب المنتجة من الضرب الثالث للثامن ما عدا الأولين كلها تنتج سالبة جزئية، وهذا مو صحيح، لأن الضرب الثالث فيه سالبة كليا انتاجه، فشلون نصحح العبارة وندفع هذا التوهم؟
التوهم أن نقول: بدل من أن يقول (جزئية موجبة)، الأولى الأولى أن يقول: (موجبة جزئية). ويندفع هذا شنو الاشكال عندكم سؤال عليه مشايخنا؟ تحبون أعيدها لو واضح؟
واضح إن شاء الله. هم أنتم تأملوا به؛ لأن راح راح راح تراجعوه مرة أو مرتين أو ثلاث.
ثم قال: لكان أولى. نعم، تفضلوا، نعم.
– ما يخالف بس السالبة، إن لم يكن سلب...
– لا، إحنا نشير عن قيد إن لم يكن سلب في المقدمتين، يعني إن لم يكن سلب في المقدمة، إن لم يكن سلب في المقدمة الجزئية فينتج كله سالبة جزئية، لو لم يكن سلب مطلقا حتى يشمل الكلية والجزئية؟ لعل البعض يتوهم يقول: لا، إن لم يكن سلب راجع للموجبة فقط، يعني يقصد إن لم يكن في المقدمتين إيجاب كما في الأول والثاني، فدائما النتيجة تكون سالبة جزئية في كل الضروب ما عدا الأولين.
نقول له: مو هذا غير تام، الثالث بسالبة كلية مو بسالبة جزئية. يعني شلون؟ نقول: الأولى بدل ما يقول جزئية موجبة، ويجي متوهم ويرجع قيد إن لم يكن سلبا لموجبة، فيقول بالعكس، يقول: موجبة جزئية؛ فحتى يصير المعنى إنه النتيجة تكون سالبة تابعة للأخس، سواء كانت كلية كما في الضرب الثالث الذي ينتج سالبة كلية، أو كانت جزئية، سالبة جزئية، الذي هو من الضرب الرابع للضرب الثاني.
هذا من باب الأولوية، من باب شنو؟ الأولوية، لهذا قال: (ولو قدم لفظ موجب على جزئية) –يعني بدل ما يقول جزئية موجبة يقول موجبة جزئية– (لكان أولى)؛ لماذا؟ حتى ندفع هذا التوهم، وما يجي متوهم يرجع قيد (إن لم يكن سلب) لخصوص بخصوص قوله (موجبة)، ويجينا هذا الإشكال إنه الظروف كلها راح تنتج سلب جزئي، والضرب الثالث ما ينتج سلب جزئي، جاي ينتج سلب كلي، فشلون توجهون العبارة؟
هذا بما يخص شنو؟ بما يخص كلام المحشي، أما أما التفصيل ها هنا راح يأتي الكلام عنه والحمد لله رب العالمين. احنا بقينا العشر دقائق؛ لأن الإخوة في الإدارة ظنوا أنه لابد ترجع الكلمة الأخلاقية.




